《和讷庵送秀上人之湖湘》
宋代·释慧空

君山清绝吾未庐，坐想寒水连汀蒲。公今因行得掉臂，扁舟独载如轻凫。

凭高乞与眼界大，重磨古镜开平湖。潜龙无声霜月冷，白鸟出没丛芦枯。

烟渺明边奯公渡，岳阳句里萧湘图。作诗模写但彷佛，佳处付公聊自娱。

作者简介：释慧空（一○九六～一一五八），号东山，俗姓陈，福州（今属福建）人。年十四出家，初学于圆悟、六祖，后至疏山，为南岳下十四世，泐潭清禅师法嗣。高宗绍兴二十三年（一一五三），住福州雪峰禅院，次年退归东庵。二十八年卒，年六十三（《五灯会元》卷一八、《东山慧空禅师语录跋》）。有《东山慧空禅师语录》、《雪峰空和尚外集》传世。　释慧空诗，以续藏经本《东山慧空禅师语录跋》及日本旧刻《雪峰空和尚外集》（今藏北京图书馆）为底本，编为二卷。